શીર્ષક: અમદાવાદમાં બનનારું દેશનું સૌથી મોટું સ્પૉર્ટ્સ ઍન્કલેવ કેવું હશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સ્પૉર્ટ્સ સંકુલના પ્લાનની તસવીર

ગૃહ મંત્રી અમિત શાહ પણ ભૂમિપૂજનના કાર્યક્રમમાં હાજર રહ્યા હતા. તેમણે કહ્યું, “233 એકરમાં ફેલાયેલું આ સ્પૉર્ટ્સ સંકુલ દેશનું સૌથી મોટું સ્પૉર્ટ્સ સંકુલ હશે અને કૉમનવેલ્થ ગૅમ્સ હોય કે ઑલિમ્પિક હોય, અમદાવાદ તેના આયોજન  માટે 6 મહિનાની અંદર તૈયાર થઈ જશે.”

વિશ્વના સૌથી મોટા સ્પૉર્ટ્સ સંકુલમાં વિવિધ રમતોના કુલ 20 સ્ટેડિયમ બનવાના છે. આ તમામ સ્ટેડિયમ આંતરરાષ્ટ્રીય કક્ષાના હશે. જેથી તેમાં આંતરરાષ્ટ્રીય રમતોનું આયોજન થઈ શકે.

ગૃહ મંત્રી અમિત શાહે કહ્યું હતું કે અમદાવાદ હવે દેશનું સ્પૉર્ટ્સ સિટી બનશે. ખેલના અનેક કુંભ સાબરમતીની આ જમીન પર રમાશે.

શું ખાસ છે સરદાર પટેલ સ્પૉર્ટ્સ સંકુલમાં?

સ્પૉર્ટ્સ સંકુલની તસવીર

બુધવારે મોટેરા ખાતે બનેલા ક્રિકેટ સ્ટેડિયમનું નરેન્દ્ર મોદી સ્ટેડિયમ તરીકે નામકરણ કરવામાં આવ્યું હતું. 63 એકરમાં ફેલાયેલું આ નરેન્દ્ર મોદી સ્ટેડિયમ પણ સરદાર પટેલ સ્પૉર્ટ્સ સંકુલનો એક ભાગ બનવાનું છે.

સરદાર પટેલ સ્પૉર્ટ્સ સંકુલ એ મોટેરા ખાતે 215 એકરમાં બનશે. જ્યારે અંદાજે 18 એકરથી વધુનું સ્ટેડિયમ અમદાવાદના નારણપુરામાં બનશે. 

આ સ્પૉર્ટ્સ સંકુલ અમિત શાહના મત વિસ્તાર ગાંધીનગરમાં બની રહ્યું છે. અમિત શાહે આ સ્પૉર્ટ્સ સંકુલ વિશે માહિતી આપતા કહ્યું હતું કે આ સ્પૉર્ટ્સ સંકુલ 4600 કરોડના ખર્ચે બનશે. જેમાં 3200 કરોડ રૂપિયા સરકાર ખર્ચશે, જ્યારે 1400 કરોડનો ખર્ચ પબ્લિક પ્રાઇવેટ પાર્ટનરશિપથી કરાશે. 

આ સ્પૉર્ટ્સ સંકુલમાં 50 હજાર લોકો બેસી શકે તેવું ફૂટબૉલ અને ઍથ્લેટિક્સનું સ્ટેડિયમ બનાવવામાં આવશે. આ ઉપરાંત 15 હજાર અને 12 હજાર લોકોની ક્ષમતાવાળાં બે ઇન્ડોર સ્ટેડિયમ બનશે.

હૉકી માટે 15 હજાર લોકોની ક્ષમતા વાળું સ્ટેડિયમ બનાવવામાં આવશે. 

કંઈ કંઈ રમતના મેદાનો બનશે?

તસવીર

સરદાર પટેલ સ્પૉર્ટ્સ સંકુલમાં ઑલિમ્પિકની 20 રમતોના સ્ટેડિયમ બનશે. જેમાં ઍથ્લેટિક્સ, ફૂટબૉલ, ઍક્વેટિક્સ (સ્વિમિંગ અને તેની સાથે જોડાયેલી સ્પર્ધાઓ), બાસ્કેટ બૉલ, ટેનિસ, હૉકી, બૅડમિન્ટન અને સાયક્લિંગની સ્પર્ધા માટે સ્ટેડિયમ બનશે.

હૉકી, રગ્બી અને ફૂટબોલ વિવિધ જગ્યાએ રમી શકાય તે માટે અલગ અલગ મેદાનો મુખ્ય સ્ટેડિયમની બાજુમાં બનશે.

હૉકી સ્ટેડિયમની પાછળ ઇન્ડૉર સ્પૉર્ટ્સ કૉમ્પ્લેક્ષ બનશે. ફૂટબૉલ માટે બીજી એક ફિલ્ડ અલગથી ફાળવવામાં આવી છે. જ્યારે સ્કૅટિંગ ટ્રેક, ટેનિસ કૉર્ટ, મલ્ટિપલ સ્પૉર્ટ્સ એરેના બનશે. 

સાયક્લિંગ માટે વેલોડ્રૉમ પણ બનશે....